**NA JAX CHU’M GU U’UAN NA PAI’ TU DAA NA JAX CHU BUADA’ GU ASOCIACIÓN CIVIL NA JUM AA’ NAM JUP DUÑIA’ GU JA’TKAM NAM JIX AA’ NAM JUM DAASA’ NAM JIR KANDIDAATO DƗLHDHƗMKA’ YA’ KORIAM.**

**CAPÍTULO I**

**NA JAX CHƗƗ’KA’, NA JAX KAI’ÑKAM, NA PAI’ KIO, NAR PAI’KAM GIO NA JƗ’K MƗƗKIYA’**

**Artículo 1. Na jax** chɨɨka’ gu Asociación Civil

Gu **ASOCIACIÓN CIVIL** ja’pni chɨɨka’ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, dhi’ gammɨjɨ pui’ mim da’nsada’ gatuk na pai’ gui’ u’uan na bɨɨpɨ’ kɨ’n mum u’uan A.C. gio pui’ñi ja’k tui’ka’ na jax chu daaxix bhaan gu Ley de Instituciones y Procedimientos Electorales Korian kam dhi’ na jax ja’k pui’ tu’i’, gio jai’ na jax tu daaxix na tum bhotarda’ bhaan nam tu’ jax buada’.

*Mi’ xim mattu’n: Na jax chɨɨ pu cham jax ja’k jir na pui’ tɨɨ’ka’ na jax gu partidos políticos piam gu maap jumpaxim nam xi gɇ’gɇrkam tam na jɨ’x meejik piam na jɨ’x korian, gio na cham mi jimda’ gu u’uan “partido” piam “agrupación”.*

**Artículo 2. Objeto Na jax kai’ñkam**

Gu Asociación Civil na pui’ chɨɨ’\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Chamtu’ gu ga’nga na tumiñ bia’ka’ gio na jax kai’ñkam, bhaan na jax mi tu daaxix mi’ na pai’ gu Código Civil Korian kam gio ba’ gu Ley de Instituciones y Procedimientos Electorales Korian kam, gio gu jai’ na jax chu daaxix no’ jix bhaai’ na bhaan pui’ tum duñia’, dhi’ ja’pni ja’k ka’ (na mi’ pɨx pui’ ka xim kai’ch chamtu’ na cham ka bhaai’ka’):

* Na tu palhbuidha’ no’ ba tum Bhotaaru’ ya’ mi’an 20\_\_\_\_ gu*\_\_(na jax chɨɨ’ gui’ na jaroi’ puchu’m jix aa).* **Na pai’ mui’ ji bhɨiya’ nam tu tañia’ nam jai’ ja palhbuidha’ gu ja’tkam nam daasa’ na jir kandidaatu na dɨlh tɨtbia’ bhaan gu:** (Gobernador kɨ’n, Diputación gui’ na pui’ ja’k na jaroi’ mui’ ja aichdha’ piam Presidencia municipal na jaxchu’m bhaan mi’ pui’ tum buada’);
* Palhbuidha’ nam mui’ ji chu tañia’ nam ja palhbuidha’ gu ja’tkam gui’ na ma’nkam na jix aa’ na jir kandidaatuka’ na dɨlh tɨtbia’ na ba’ pui’ tum duñiidha’ na jax chu daaxix bhaan gu Ley de Instituciones y Procedimientos Electorales Korian kam gio gui’ ba’ Na pai’ tu daaxix na ja’k tum buada’ bhaan Candidaatus nam dɨlh tɨtbidha’ na Korian ja’k jim bhai’ kam na pai’ gu Instituto Electoral y de Participación Ciudadana del Estado de Durango;
* Tu daagidha’ gio na jix bhai’ chu duñiidha’ gu tumiñ na kɨ’n ja palhbui’ñchu’nda’ na cham gobierno bui dhɨr jimda’ na bhaan tu’ juana’ gu ma’tkam na jix aa’ jir kandidaatoka’ dɨlhdhɨm, bhaan pui’ na jax chu daaxix gio na jax chu daaxix no’ pui’ñi ba tum bua no’ bhaan jix bhaai’ na pui’ tum duñia’;
* Tu a’nda’ jabui gu gɇ’gɇrkam gui’ nam tɨnɨnɨi’ñ no’ jix bhai’ chu juan bhai’kam Instituto Nacional Electoral gu matda’ na mi daaka’ na jɨ’k mi ja aajidha’ gu tumiñ gio nam jɨ’k jugiokidha’ bhaan nam tu juantu’nda’ nam ba’ ja palhbuidha’ gu ja’tkam; gio
* Ja palhbui’ñdha’ gu gɇ’gɇrkam gui’ nam bhai’ tu juan na pai’ pui’ tum bua na tum bhotaarda’ bɨɨx na jax ja’k tu daaxix na bhaan jix bhaai’ na pui’ tum duñia’ gio na sɨlhkam pui’ tum duñia’ nam jax ja’k chiañix na ya’ aagix.

**Mi’ na pai’ mui’ jim bhɨichdha’ tam tu taanda’ nam ja bhotaaru’ na pai’dhuuk nai’ tum bai’ñdha’:**

1. Tu daagidha’ gio na jix bhai’ chu duñiidha’ gu tumiñ na gobierno bui dhɨr jimda’ nam makia’ gui’ na jir kandidaatoka’ dɨlhdhɨm, bhaan pui’ na jax chu daaxix na ja’k tum bhotaar, bhai’dhɨr na pai’ gu Instituto Electoral y de Participación Ciudadana del Estado de Durango;
2. Daagidha’ gio na jix bhai’ chu duñiidha’ gu tumiñ na cham gobierno bui dhɨr jimda’ nam makia’ gui’ na jir kandidaato’ka’ dɨlhdhɨm na bhaan tu juana’ bhaan pui’ na jax chu daaxix gio na jax chu daaxix an tum bhotaarda’ no’ jix bhaai’ na bhaan pui’ tum duñia’; gio
3. Tu palhbui’ñdha’ jabui gu gɇ’gɇrkam gui’ nam bhai’ tu juan na pai’ pui’ tum bua na tum bhotaarda’ bhaan bɨɨx na jax chu daaxix gio na jax chu daaxix na tum buada’ no’ ba tum bhotaar gio na pui’ tu duñiidha’ na jax chianix mi’.

**Artículo 3. Nam pai’ tu juanda’**

Nam pai’ tu juanda’ gu Asociación Civil jir mi’ ka’\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Mim a’nda’ na pai’: calle, número, colonia, municipio, entidad gio código postal)*

**Artículo 4. Nar pai’kam.**

Gu Asociación Civil jup jum bua bhaan na jax ja’k tu daaxix na tum buada’ ya’ meejik gio nam jɨ’x jir gɇ’gɇrkam gui’ nam mi’p tui’dhi’, na jax chu daaxix jum aa’ na jir meejik kam ka’, na mi’ pui’ jum kai’ch mi artículo 2 ta’m, fracción VII mi’ kam gu Ley de Inversión Extrangera. No’ chamtu’ pui’ tu bua na jax chu daaxix, jum a’nda’ nam bɨɨpɨ’ mu tu a’mpu’ na tu namkidha’ gu Asociación Civil bhaan pui’ na jax chu daaxix no’ jix bhaai’ na bhaan pui’ tum duñia’.

**Artículo 5. Na jɨ’x mɨɨkiya’**

Na jɨ’x mɨɨkiya’ gu Asociación Civil jir jano’ ka’ gu tanolh dhɨr\_\_\_\_\_\_\_\_\_\_\_\_\_\_\_\_\_\_\_ mummu \_\_\_\_\_\_\_\_\_\_\_\_\_\_\_\_\_\_\_\_ juugɨt, ya’ pui’ tum bua dai na jɨ’x chu daaxixka’ na mu tu a’nda’ na jix chɨtbim pui’ ja’k na jir kandidaatoka’ dɨlhdhɨm, na tu tañia’ nam palhbuidha’ gu ja’tkam, nam daasa’ nar kandidaatoka’, na nai’ tu baidha’, na mu tu a’nda’ na tu’ kɨ’n jax dhuu gu tumiñ gio bɨɨx na jax chum duñia’ nam jir puchu’mka’ gio na bam tɨɨmo’ not ba juu gui’ na tum bhataardat na jaxchu’m oidha’ pui’ tum duñia’.

**CAPÍTULO II**

**NA TU’ JAX BUADA’ GIO NA TU’ TU BIA’**

**Artículo 6. Na tu’ jax buada’**

Gu Asociación Civil jix bhaai’ na dɨlh pui’ tu buada’, tu juanda’ bhaan nam jax ja’k jix bhai’ chu’i’ ɨrbandɨr na tu’ tum aagidha’ gio nam tu umua’ñdha’ no’m aa’ gio no’ pui’ñi ja’k jix bhaai’ nam tu duñia’ gio na tu’ jix bhaai’ nam jax dhuñia’, pui’ ja’k duñiixka’ na jir am ka’ nam pui’ tu duñia’, tu juana’, pui’ tu duñia’ am gio nam tu taanda’ no’ jum aa’ gio/piam no’ pui’ñi jix bhai’ chu ja jimia’ dhi’ ba’ pui’ñi, nam pui’ ja’k xi ja siispaji na jax chu daaxix gu Ley de Instituciones y Procedimientos Electorales Korian kam.

**Artículo 7. Na tu’ tu bia’**

Na tu’ tu bia’ gu Asociación Civil jir dhi’ñi am:

1. Gui’ nam tu maakidha’ nam bhaan palhbuidha’ gu ma’nkam na jix aa’ jir kandidaatoka’ dɨlhdhɨm, piam, gu kandidatuura dɨlhdhɨm, na cham jaroi’ mu chiñia’ gio dɨlh jix a’ndat gu ja’tkam, bhaan pui’ na jax chu daaxix na ja’k tum buada’ na pai’dhuuk tum bhotaarda’;
2. Gui’ nam mi tu maakidha’ gui’ nam mi’ baapax na mɨt bhaan jup jum duu;
3. Gu tumiñ nar bɨɨxga’n nam buiñor gu kandidatuura dɨlhdhɨm, bhaan pui’ na jax chu daaxix mi’ artículos ta’m 335 gio 336 mi’ kam na pai’ gu Ley de Instituciones y Procedimientos Electorales Korian kam gio jai’ na jax chu daaxix no’ jix bhaai’ na bhaan pui’ tum duñia’; gio
4. Jumai’ tu’ no’ cham maatɨ’ na pai’dhɨr jim bhaan na jax kai’ñkam tu juantu’ am gio na jax ja’k jim am na tu juana’; no’ jir am na mi’ pui’ tu daaxix bhaa gu Ley de Instituciones y Procedimientos Electorales Korian kam gio jai’ na jax chu daaxix no’ jix bhaai’ na bhaan pui’ tum duñia’;

**Artículo 8.**

Gui’ na tu’ tu bia’ gu Asociació Civil dai pui’ñi ja’k jup tu buada’ na jax kai’ñkam jup duñiixka’, cham jir am na nai’ tu maakda’ gui’ nam tu’ tu maakidha’ piam gui’ nam gobierno bui dhɨr tu maak, gio pui’ up bui’ nam mi’ bi’i’ñ; jaxchu’m institución piam gui’ nam mi’ tu juanda’, sia cham gu ja’tkam piam gui’ nam mi’ baapax gio nam aa’ nam pui’ xi chu duñia’ Na jax chu daaxix nam ja’k tɨnɨnɨi’ñ bhai’ kam Instituto Nacional Electoral.

**Artículo 9.**

Gu Asociación Civil cham jir am na na mi bia’ka’ bɨxchugaram tu’ ba’ak piam dɨbɨɨr, ni gu tumiñ na mi’dhɨr jiimda’ jabui gu ja’tkam nam pui’ ja’k ja nɨi’ñ na cham jir am bhaan gu Ley de Instituciones y Procedimientos Electorales mi’ artículos garam 329 gio 332, numeral 1, fracción VI. Na jax ya du daaxix bhaan dhi’ chamtu’ makam jum bua.

**Artículo 10**

Bhaan gui’ na tu makia’ na mi’dhɨr jimda’ bhaan gu ma’nkam na cham mi’ baaxka’ Asociació Civil ta’m, jum respetaaru’ am cham jax ji bua’t na jɨ’k pɨx aiya’ piam jɨ’x pɨx jir am na bhaan tu daaxi gu Ley na pui’ kai’ñkam gio gɇ’gɇrkam nam puchu’m ka’m tu juan. Nam jix bhai’ dhuñia’ nam tu’ bia’, pui’ ja’k tum duñia’ na jax mi tu daaxix na pai’ gu Ley de Instituciones y Procedimientos Electorales Korian kam gio jai’ na jax chu daaxixka’ no’ jix bhaai’ na bhaan pui’ tum duñia’.

**Artículo 11**

Gu Asociación Civil tu ja’kulhdhidha’ gio tu daasidha’ na tu’ jax dhuñiidha’ kɨ’n gu tumiñ nam makia’ mi’dhɨr na pai’ gui’ nax bhai’ tu bua piam gui’ na jaroi’ a’mkam mi’p tui’ka’, na ba’ pui’ñi dhi’ bhaan jup tutui’ka’ na jir sɨlhkamka’ gu matda’ nam mu ja makia’ gu gɇ’gɇrkam nam bhai’ tu juan na pai’ jix bhai’ tum bua na ba’ tum bhotaaru’.

**Artículo 12.**

Gu ma’nkam na jix aa’ na jir kandidaatoka’ dɨlhdhɨm, piam no’ pui’ñi, gu kandidatuura dɨlhdhɨm, na pai’ jum tɨɨmo’ na tu tañia’ nam plahbuidha’ gu ja’tkam, gio/piam na pai’dhuuk nai’ tu baidha’, gio na pai’dhuuk tu aagix mi’ na pai’ tu Daaxix na jax ja’k tɨm nɨnɨi’ñdha’ bhai’ kam Instituto Nacional Electoral; jum aa’ na mi aichdha’ gu u’uan na mi tu daa nat tu’ jax dhuu jabui gu gɇ’gɇrkam nam bhai’ tu juan na pai’ jix bhai’ tum bua na ba’ tum bhotaaru’, na mi jimda’ bɨɨx na mɨt jɨ’k ja maa gu tumiñ gio nat jɨ’k kɨ’n tum jua. Gio pui’ up, na pai’dhuuk jum tɨɨmo’ bɨɨpɨ’dɨr na jax chu duñia’ gu ma’nkam na jix chɨtbim piam gu kandidatuura dɨlhdhɨm na pai’dhuk bax chum bhotaarumka’.

**CAPÍTULO III**

**GUI’ NAM MI BAAPAXKA’**

**Artículo 13.**

Jai’ mi bapkia’ am, sia dai, gu ma’nkam na jix aa’ na jir kandidaatoka’ dɨlhdhɨm, na bhaan xi nɨidhat gui’ nax chu’m bhaan pui’ ba xi chum duñiimka’, gui’ na jaroi’ bhaan kam ka’ gio gui’ na jix bhai’ chu bua gu tumiñ; na jaroi’ tu ja a’mkam ñiokda’ gio nam tu juana’ bhaan na jax chu daa dhi’ñi U’uan.

**Artículo 14.**

Gu ja’tkam nam mi baapaxka’ tu ja a’mkam ñiokda’ nam ja’pni tui’ka’;

1. Nap mi’p tui’ka’ mu ñiokda’ gio na tu bhotaarda’ nam jax chɨiya’ mi’ na pai’ tum a’gada’ bɨɨxdhɨt na tu bai’ñdha’ gu Asociación Civil;
2. Nam ja a’mkam mi’p tui’ka’, na mui’ xi ja siispa’ gio nam ja palhbui’ñdha’ nam tu’ jix aa’ bhaan gu Asociación Civil;
3. Nam mui’ xi chu a’nda’ na tu’ jix bhai’ na jax jum duñia’, pui’ñ xi chu buada’ gio nam jup duñia’ nam tu’ ka’m tu juana’ na ba’ pui’ tum duñia’ nam jax kai’ñkam mi’p tu’i’; gio
4. Gu jai’ up na gui’ na jax chu daaxix pui’ ja’p tu chianda’.

**Artículo 15.**

Ja’pni ja’k jum aa’ nam tu buada’ gu ja’tkam nam mi’ baapax:

1. Nam pui’ tu duñiidha’ nat jax kai’ñkam jup jum duu gu Asociación Civil;
2. Nam mu jimmɨda’ nam pai’ bɨɨxdhɨt tu a’gada’;
3. Pui’ chu duñiidha’ am na jax jum tɨ’jidha’ mi’ nam pai’ bɨɨxdhɨt tu a’gada’;
4. Pui’ tu buada’ nam tu’ kɨ’n mi dhaasa’ piam na pai’ jimia’ no’ mɨt pui’ chɨi nam pai’ bɨɨxdhɨt tu a’gada’;
5. Tu’ ka’m xi chɨgia’ am tu’ nam aagidha’ gu gɇ’gɇrkam nam bhai’ tu juan na pai’ jix bhai’ tum bua na ba’ tum bhotaaru’; gio

.

1. Bɨɨx na tu’ jum aagidha’ na ba’ jix bhai’ tu juanda’ gu Asociación Civil.

**Artículo 16.**

Gu ja’tkam nam jai’ jir ya’kam chamtu’m kar mi’ kam ka’ no: mɨt dɨlh ba jii, no’ mɨt cham pui’ tu duu na jax chu daaxix, no’t muu gio jai’ up na mim a’nda’ dhi u’uanta’m. Ni jax chu’m mu ma’nkam na mi’ baaxka’ jam dɨɨrap buppada’ mi’dhɨr dhi Asociación Civil jix bhaai’ dai nam ja bhotaaru’ na mui’ ja aichdha’ gui’ nam mi’ baapax gio no’t jix io’m gɇ’ kɨ’n jum ua’tulh no’ pui’ ɨlhi’ñ dhi’ am, piam no’t mai’ tu iobu piam cham tu bia’ gui’ na tu’ jum aa’ na kɨ’n mi’ baaska’.

**CAPÍTULO IV**

**NAM JUM JƗ’DƗLHKA’ GIO NA TU NAMKIDHA’ GU ASOCIACIÓN**

**Artículo 17. Nam jum jɨ’dɨlhkada’**

Na jax ja’k jir am nam jum jɨ’dɨlhkada’ jir dhi’ñi am:

1. No’ mɨt pui’ ja’k ba tɨi gui’ nam jɨ’k mi baapax na dhi’ pui’ tum duñia’ bha ja baidha’ jix bhai’.
2. No’ jix io’m cham bhaai’ na pui’ tu duñia’ nam jax ja’m tu bua na mɨt tu’ kai’ñkam jup jum duu;
3. No’t pui’ ba tum du una jax kai’ñkam; piam
4. No’t pui’ ja’k ba tɨi’ jaxchu’m gɇ’kam

Gu Asociación Civil jum jɨ’dɨlhka’ nam pai’dhuuk bɨɨx pui’ ba tu duñia’ nam jax ja’k chiañix nat dɨlh pui’ ja’k tu duu na pui’kai’ñkam na mɨt jup jum duu na pai’duuk tum bhotaar ya’ mia’n, na gammɨjɨ piam jumai up no’m aa’, no’ dhu ji pui’ tu bua bɨɨx na jax chiañix na mi’ pui’m kai’ch na pai’ tu daaxix na ja’k tum buada’ na tum bhotaarda’ gio na pai’dhuuk pui’ bam tɨi’ya’ nat bɨɨx jix bhai’ ba tum duu gio gui’ na kɨ’n tum tan na cham pui’ ɨlhi’ñ na jax chum bii no’t mim aich bhaan dhi’.

Na ba’ bhaan pui’ tum duñia’ dhi’ na gatuk dɨr, gu Asociación Civil jum aa’ na tu tañia’ nam bam jɨ’dɨlhkada’ bhai’ Instituto Electoral y de Participación Ciudadana Korian kam bhai’dhɨr pɨk na pai’ gu Secretaría Ejecutiva.

**Artículo 18. Na bɨɨx chum namkidha’**

Na jax ja’k tum duñia’ nam tu namkidha’ bɨɨx pui’ ja’k tum duñia’ na jax jum kai’ch mi’ na pai’ tu Daaxix nam jax ja’k tɨtɨnɨi’ñ bhai’ Instituto Nacional Electoral gio bhaan dhi’ñi na jax ya’ jum kai’ch:

1. Na pai’dhuuk pui’ bam tɨi’ya’ nam jum jɨ’dɨlhkada’ gu Asociación Civil, mi’ nam pai’ tu a’ga’ mi dhaasa’ am mi’ gui’ nam jɨ’k jai’ jir mi’kam gu ja’tkam ma’n piam mui’ gui’ nam tu namkidha’, na dhi’, nam tu namkidha’ dhi’ñi, jix bhaai’ka’ nam bɨx aixim tu duñia’, xi ñɨidhidhat gammɨjɨ nam jax ja’k tɨi’ya’ bɨɨxdhɨt na mɨt pai’ tu a’ga’;
2. Ba’ no’ gu Asociación Civil cham bɨɨx kɨ’n tu juan gu tumiñ na gobierno bui dhɨr jim na mɨt maa gui’ nar jir kandidaatoka’ dɨlh na kɨ’n tu juana’, nam pai’dhuuk ba ja namkidha’ bɨɨx gui’ nam mi tu juana’ no’t ja umua, gui’ na mi’dhɨr jimda’ no’ mɨt ku’mraaru nat cham joidham tu jua gio gui’ nam tu ga’lhi’ñ, no’ pui ka bia’ gui’ na tu’ kɨ’n tu juan piam tumiñ nam tu’ kɨ’n jax kax dhuñiik, jum aa’ nam ja’k iobu’ bhaan pui’ na jax ju kai’ch mi’ na pai’ Tu Daaxix na jax ja’k tɨm nɨnɨi’ñ bhai’ kam Instituto Nacional Electoral; gio
3. Ba’ no’ gu Asociación Civil chamtu’ maamɨt gu tumiñ gobierno buikam mi’ gu bɨxchu’ ga’n, piam nop dhi’ am xi juu bhaan pui’ na jax jum kai’ch gatukdɨr, gu ma’nkam gui’ na tu namki’ñ piam namki’ñdham no’ pui’r am, jum aa’ nam tu namkidha’ bɨɨpɨ’ gui’ nam ja ua’tu’nda’ gui’ nam mi tu juan no’ mɨt ja umua’, gui’ na mi’dhɨr jimda’ no’ mɨt ku’mraaru nat cham joidham tu jua, gio gui’ nam tu ga’lhi’ñ gio gatuk ba’ nam ja’k ja iobidha’ gu tumiñ gu ja’tkam nam jai’ jir mi’ kam, bhaan xi ñɨidhat am na mɨt jɨ’k tu maa dhi’ am, bhaan pui’ na jax chu daaxix no’ bhaan jix bhaai’ na pui’ tum duñia’.

**CAPÍTULO V**

**BƗƗX PƗX NA JAX CHU DAAXIX**

**Artículo 19**

Nam ba’ jix maatɨ kaiya’, nam ajx chu duñia’ piam na ba’ pui’ tum duñia’ na tu’ ya tu jim dhi U’uanta’m na pai’ tu daaxix nam tu’ jax chu buada’, bɨx gokkapdɨr jam mi’ tui’ka’ nam jax kai’chidha’ gu gɇ’gɇrkam nam puchu’m jix chu maat.

**Artículo 20.**

Dhi’ na bhaan ya jim dhi’ñi U’uan na pai’ tu daa na jax ja’k tum juana’ nam pui xi dhuñia’ nat gu jup jum duu bhaan na pui’ ja’k jum tɨɨtɨ’nda’ Asociación Civil, na bhaan pui’ tum duñiim na jax mi tu daaxix na gu articulo 298, numeral 4 mi ka’m na pai’ gu Ley de Instituciones y Procedimientos Electorales Korian kam.

**Artículo 21.**

Tu’ pɨx no’t makam bam duu dhi U’uan na mɨt pai’dhuuk bhammɨ ba aich na pai’ gu gɇ’gɇrkam nam bhai’ tu juan na pai’ jix bhai’ tum bua na ba’ tum bhotaaru’ nam pui’ ja’k tu bua, jotmɨda’ jam mui’ pu tu mattuda’, xi chu a’nda’ am na jax kai’ñkam jix bhai’ siispixkam gio aagixkam, na jax na ba’ jum aa’ nam makam duñia’ gio ba’ na pui’ tum duñia’ na pai’dhuuk gu Secretaría Ejecutiva bhai’kam Instituto bhai’ ba tu aaga’ ua’ñxim na jax ja’k tum duñia’ naa makam jum duñia’ gu U’uan na pai’ tu daa na tu’ jax buada’.